נתקעים בקקבונקל

## עלילה

גור נתקע בשירותים, אוח מחפש דרך לחלץ אותו לבסוף מחלית להצטרף.

מספר סצנות: **1.**

זמן: 5:30 דקות.

**גור**: אה, אוח?

**אוח**: מה?

**גור**: תביא לי את העיתון.

**אוח**: איזה חלק?

**גור**: כל החלקים.

**אוח**: עם הנייר, או בלי הנייר?

**גור**: עם הנייר.

**אוח**: עם האותיות, או בלי האותיות?

**גור**: עם האותיות.

**אוח**: עם הדיווחים האחרונים על התפרעויות מעריצים נלהבים של להקת "אוף שימחעס" בשומעם את גרסת ההבי-מטאל של האידיש המאמא? או בלי הדיווחים האחרונים על התפרעויות מעריצים של להקת "אוף שימחעס"...

**גור**: אוח, תביא כבר.

**אוח**: קח לבד.

**גור**: אבל אני פה באמצע.

**אוח**: גם אני באמצע. אוף, עכשיו הרסת לי את הספירה. קיבלתי עונש מהמורה לימונה לספור כמה פעמים מופיעה המילה עפולה בספר "תולדות עפולה" עכשיו הרסת לי את כל הספירה, אוף. אני צריך להתחיל הכל מחדש.

**אוח**: 1, 2…

**גור**: אבל אוח, אם אתה לא תביא לי, אז מי יביא לי? אתה היחיד בקרבונקל, אה? מי יביא לי? מי? מי? מי? מי? מי? מי? מי?

**גור**: וואו, תודה אני לך אשכח לך את זה.

**אוח**: ואל תפריע יותר.

**גור**: מה זה אוח? הבאת לי ביטאון לתינוקות. מה, מה אני אקרא עכשיו, על שיטות חדשות לפליטה על מטפלות? איזה מצחיק אתה, באמת, אוח.

**אוח**: קח.

**גור**: תודה, אני לא אשכח לך את זה.

**אוח**: 1, 2, 3, 4, 5…

**גור**: אוח, עוד דבר קטן.

**אוח**: מה הפעם?

**גור**: מה הפעם? אני צריך פשוט עיפרון.

**אוח**: מה עיפרון, אין לך נייר טואלט?

**גור**: יש לי. אבל אני רגיל לעשות את התשבץ לילד המתוחכם בעיתון, נו, תביא לי.

**אוח**: עוד פעם הרסת לי את הספירה, תיקח לבד, לא רוצה להביא לך. 1, 2, 3, 4…

**גור**: נו אוח תביא לי, תביא לי,

**אוח**: 5, 6, 7…

**גור**: תביא לי, תביא לי, תביא לי, תביא לי, תביא לי, תביא לי, תביא לי, תביא לי, תביא לי, תביא לי, תביא לי, תביא לי, תביא לי, תביא לי.

(Jump to the Beat by Stacy Lattisaw מתנגן מתוך הקקבונקל)

**גור**: תודה.

**אוח**: ואני לא רוצה לשמוע ממך יותר.

**גור**: אוח.

**אוח**: די, אני עוזב את הארץ, אם אתה צריך משהו תתקשר לילדה הכי מכוערת בכיתה מוהר זלימוביץ', בהה!

**גור**: אוח.

**אוח**: מה?

**גור**: אני רוצה לצאת.

**אוח**: אז תצא.

**גור**: אני לא יכול.

**אוח**: למה?

**גור**: למה? כי אתה טרקת את הדלת של הקקבונקל ועכשיו היא נתקעה.

**אוח**: אז עכשיו אתה מאשים אותי?

**גור**: אני מאשים אותך ואימך הורתך.

**אוח**: אה, אה, אה! אתה מערבב הורים?

**גור**: כן, אני מערבב הורים.

**אוח**: אז אני מזמין אותך לדו-קרב פרצופים!

**גור ואוח**: שלוש, שתיים, אחת…

**אוח**: קבל חרדון מחריד.

**גור**: קבל תנשמת לא נושמת.

**אוח**: קבל… רגע, רגע, זה שאנחנו לא רואים אחד את השני זה קצת מוציא את העוקץ.

**גור**: כן, אוח נו, חייבים להוציא אותי מפה.

**אוח**: טוב, טוב, חכה שנייה, אני אחפש בספר טלפונים מי יכול לחלץ אותך.

**אוח**: שירותים, שירותים, שירותים… שירותים. שירותרום, שירו בעמק, שישו ושימחו עם שושיק שושני, מעניין מה היא עושה? שירה בציבור. מעניין אם היא עושה את זה עם שירונים או עם שקופיות.

**גור**: נו, אוח, באמת!

**אוח**: כן, כן, שירותים… שירותים! הנה, "יקי ובניו, שירות עד לדלת השירותים" אני אתקשר אליו שיבוא לחלץ אותך.

**גור**: לא לא, אל תתקשר לאף אחד, מה, אתה נורמלי? אני לא רוצה שמישהו יבוא לכאן ויראה שאני תקוע בתוך הקקבונקל. וואי, איזה פדיחות!

**אוח**: אז בוא נחשוב, מי יכול לעזור דרך הטלפון לילדים תקועים?

**גור ואוח**: עודד מנשה!

**אוח**: הלו, עודד מנשה?

**עודד מנשה**: שלום ילד מתוק, איזה פרס אתה רוצה? יש לנו פרסים נפלאים. אני נפלא, אתה נפלא, הכל פנטסטי.

**אוח**: הלו? אתה יכול להקשיב לי רגע?

**עודד מנשה**: כן, ילד חביב, סבלני ואוהב להתנדב מכל הלב, מה הבעיה?

**אוח**: החבר שלי שקוראים לו…

**גור**: וואו! אל תגיד לו איך קוראים לי.

**אוח**: החבר שלי שלא קוראים לו גור. בסדר, גור? תקוע בשירותים, מה אפשר לעשות?

**עודד מנשה**: פשוט, פשוט תיכנס עם גור לשירותים ותארח לו לחברה, בסדר מתוקי?

**אוח**: בסדר.

**עודד מנשה**: עודד אמר להרים ידיים!

**אוח**: לא, לא…

**אוח**: ממש מסוכן היום להיתקע בשירותים. טוב, גור.

**גור**: מה?

**אוח**: הנה גור, באתי לארח לך לחברה.

**גור**: לא, רגע, אל תסגור! עכשיו שנינו תקועים בתוך הקקבונקל.

**אוח**: טופי.

**גור**: מה טופי?

**אוח**: ככה אני לא אצטרך יותר לספור עפולות בשביל המורה לימונה.

**גור**: חבל, היית לפחות מביא קלפים, או מטקות.

**אוח**: מה מטקות? איך נשחק פה מטקות?

**גור**: בסדר, אז היית מביא איזה וופלה או משהו לאכול לפחות.

**אוח**: טוב, מה הבעיה?

**גור**: מה זה? רגע, אל תסגור, לא! אוי, אוח, אני תקוע!

**אוח**: הנה, קח בפלה.

**גור**: איזה באסה להיות תקוע.

**אוח**: תענוג.